ભારતની સિ‌લિકોનવેલી બેંગલુરુમાં આફ્રિકાના ટાન્ઝાનિયાની એક વિદ્યાર્થિની સાથે જે પ્રકારનો દુર્વ્યવહાર અને દુરાચાર આચરાયો તેના પરથી લાગે છે કે આપણાં દિલોદિમાગમાં પૂર્વાગ્રહ કેટલી હદે ઘર કરી ગયા છે. આ ઘટનામાં એક સાંજે સુદાની વિદ્યા‌િર્થનીની કાર નીચે કચડાઇ જતાં એક મહિલાનું મોત થયું હતું. તેનાથી રોષે ભરાયેલા લોકોએ અડધા કલાક પછી કારમાં પસાર થઇ રહેલ ટાન્ઝાનિયાની ચાર વિદ્યાર્થીઓને અટકાવીને તેમની કાર સળગાવી નાખી એટલું જ નહીં, મારપીટ દરમિયાન ત્રણ વિદ્યાર્થીઓ નાસી ગયા અને એક વિદ્યાર્થિની ઝડપાઇ જતાં તેની સાથે અભદ્ર અને અશ્લીલ વ્યવહાર કરીને તેનાં કપડાં પણ ફાડી નાખ્યાં. આમ, માત્ર ચામડીનો કલર જોઇને ટોળાશાહીના ન્યાયની જેમ એક વિદેશી વિદ્યાર્થીની ભૂલની સજા બીજી એક નિર્દોષ વિદ્યાર્થિનીને આપવામાં આવી.